Галерия „Виктория“ започва новата 2016 година с един уникален международен проект. Първата изложба в салона на галерията е гостуване  на „Групата“ – група от петрима млади творци от Мюнхен. От 16.01.2016г за една седмица ценителите на изкуството могат да се запознаят с концепцията на проекта BUSBUSINESS (БУСБИЗНЕС).
Този амбициозен проект изследва условията за изкуство в епохата на все по-скоростна комуникация и всеобхватна продукция на изображения.

Петима творци от различни области на изобразителните и сценични изкуства изминават пътя от Баварската столица Мюнхен до столицата на България София с обикновен автобус. Пътуват 22 часа. Единствената им задача е: всички творби, които ще покажат в гостуващата изложба да бъдат продукт на това дълго автобусно пътуване. Така стандартният автобус приема функциите на ателие, на работно място за създаване на произведенията, а спътниците на творците са се превърнали освен в първи зрители на новите произведения и в асистенти. Спирките за почивка са кулиси и нова творческа среда, а самото пътуване е осмислено като капсула на времето, съдържаща процеса на създаване на изкуство. С пристигането в София творбите са завършени и самата им инсталация и презентация в пространството на галерията е част от идеята да се усвои, интерпретира и създаде ново пространство.
Изложбата представя живопис, фотография, видео, музика, книги.

Авторите са петима млади творци, възпитаници на Мюнхенските художествени академии. Това са:

Калас Либфрид, роден през 1989 г. като Калоян Любомиров в Свищов, България.

 2010 до 2013 г.: Бакалавър по философия и история на изкуството в Лудвиг Максимилиан Университет (ЛМУ) Мюнхен 

2013 до 2015 г.: Магистратура по философия, ЛМУ, Мюнхен 

от 2014 г.: Учи изящно изкуство и скулптура при проф. Стефан Хубер в Академията за изобразително изкуство, Мюнхен от 2012 г.

Работи на Свободна практика като куратор, участва в театрални проекти от 2015 г. 

Той е посредник на изкуство към Espace Culturel Louis Vuitton, Мюнхен 

Патрик Томас, роден през 1986 г. в Бад Хомбург фор дер Хьое, живее в Мюнхен и Лисабон 2006 до 2010 г.

2006-2010- Бакалавър по изящно изкуство с профил нови медии, Mиделсекс Университет, Лондон 
2010 до 2012 г.: Пътешствия през Европа, Африка и САЩ 
от 2012 г.: Учи изящно изкуство при проф. Клаус фон Брух и проф. Юлиан Розефелд в Академията по изобразително изкуство, Мюнхен от 2012 г. 
Представлява галерията на производители kunst/handeln в Мюнхен.

Филип Бенкерт, роден през 1989 г. във Вюрцбург 
2008 до 2010 г.: Курсове по здравоопазване, Университетска клиника, Мюнхен 
2010 - 2011 г.: Престой в Лос Анжелес и Ню Йорк, стажове по фотография 
от 2013 г.: Постоянен асистент на фотографа Едзард Пробст 
от 2014 г.: Учи изящно изкуство и скулптура при проф. Херман Пиц 
Стефан Натцел, роден през 1989 г. в Мюнхен 
2011 до 2015: Бакалавър по философия, театроведство и история на изкуството, ЛМУ Мюнхен 
от 2010: Участие като актьор и продуцент в многобройни театрални, филмови и перформънс проекти в Германия и Швейцария 
Матиас Райц Цаузингер, роден през 1989 г. в Мюнхен 
2009 до 2013: Бакалавър по философия и театроведство, ЛМУ Мюнхен 
от 2011г.: Стипедиант на „Учебна фондация на немския народ“ (Studienstiftung des deutschen Volkes) от 2012 г. Има проекти в областите видео, театър и филм („Другата родина“, режисьор Едгар Райц) 
2013 - 2014 г. Учебен престой в Лисабон, Португалия от 2014 г.: Магистратура по философия, ЛМУ Мюнхен, Университет Хумболд и Свободен Университет Берлин.
Откриването на изложбата BUSBUSINESS е на 16.01.2016г от 18.00 в салона на галерия „Виктория“. 

В аранжираното пространство зрителите ще видят: 
· 6 (шест) минутен филм. Заглавието на филма е “Hit and Run”. Този филм е на два канала и е монтиран от изключително много суров материал сниман по време на пътуването. 
· Фотографии. Те са  4 (четири) броя, с различен размер. Три от тях са от подбрания материал от процеса на работа. Заглавието на най-голямата по размер(1.50х1.00 м) е „Шхурщракс“, буквално преведено „Много направо“. Нейн автор е  Патрик Томас. Втората и третата са чифт със заглавие Kronleuchter 1-2. Техен автор е Калас Либфрид. Четвъртата  е “Lorem Ipsum” томографска снимка на главата на единия от участниците в проекта, който е претъртпял злаполука ден преди заминаването за България. Поради травмата Филип Бенкерт не е в София и е изпратил снимката от болницата. Всички фотографии са отпечатани в България.
· Цикъл живописни творби, обединени със заглавие: Various views. Това са впечатленията и усещанията на Калас Либфрид от изгледите през прозорецжа на пътуващия автобус.
· Книги. Това са 3 (три) уникални произведения на Стефан Натцел, създадени като стихотворения по звука, като диалог.

· Звукова инсталация от 10 минути “Control”, създадена от записани и обработени звуци.
Авторите разбират самото помещение на галерията като част от инсталацията на Групата. Това е първото им представяне в този състав. Инсталацията започва като ежедневна стая с мебели цветя, съвременен салон с напитки, мебели, телевизори, озвучаване.

Проектът на Групата може да бъде видян в салона на „Виктория“ до 23.01.2016г.

Гост на откриването ще бъде г-н Енцио Ветцел, Директор на Гьоте –Институт в София.
Фотографиите предоставени на медиите са на фотографа Иван Чехларов.

